Narva linnavolikogu, kui kohaliku omavalitsuse esinduskogu valitakse neljaks aastaks üldise ja ühetaolise valimisõiguse alusel vastavalt kohaliku omavalitsuse volikogu valimise seadusele. Kohaliku omavalitsuse pädevusse kuuluvate küsimuste  lahendamisel on linnavolikogu sõltumatu ning tegutseb ainult linnaelanike huvides ja nende nimel. Linnavolikogu töövormid on istungid (istungjärgud), komisjonide ja fraktsioonide koosolekud, aga samuti volikogu liikmete iseseisev töö. Linnavolikogu formeerib linnavolikogu eestseisuse, kuhu kuuluvad volikogu esimees, aseesimees ja fraktsioonide esimehed. Volikogu esimees esindab linnavolikogu ja juhib selle tööd. Linnavolikogu töö toimub vastavalt linnavolikogu poolt kehtestatud töökorrale.